Felis (diwaca : fèlis) ya iku génus saka kucing ing kulawarga Felidae, kalebu kucing omah lan alasan. Spésièsé sumebar saka  Éropah, Asia, Kidul lan Tengah, uga Afrika; kucing dhomèstik wis dikenal ing saindhenging donya.

Anggota génus Felis kabèh kalebu golongané kucing cilik, kang kurang luwihé rupané saèmper karo kucing dhomèstik. Spésies paling cilik ya iku kucing pasir, dawané kurang saka 40 cm, déné paling gedhé kucing alas, kang dawané bisa tekan 94 cm. Kulawarga génus felis padha ngenggoni manéka habitat kang béda-béda, saka banarawa nganti ara-ara samun, lan umumé padha mangan tikus cilik, uga mangan manuk lan kéwan cilik liyané kang ana ing sakiwa tengené.

Risèt gènètis nuduhaké menawa génus Felis ngalami évolusi watara 8-10 yuta taun kepungkur, bokmanawa ing wilayah Mèdhitèrania.

Spésies 
 Felis chaus (Schreber, 1777) – Kucing alas
 Felis margarita (Loche, 1858) – Kucing pasir
 Felis nigripes (Burchell, 1824) – Kucing sikil ireng
 Felis silvestris (Schreber, 1775) – Kucing alas
 Felis catus (Linnaeus, 1758) – Kucing Dhomèstik
 Felis bieti (Milne-Edwards, 1892) – Kucing Gunung Cina
 Felis attika (Wagner, 1857) – (cures)
 Felis lunensis (Martelli, 1906) – Kucing Martelli (cures)

Rujukan 

Felidae